**Pārskats par finansējuma izlietojumu atbilstoši faktiskajai situācijai, kas radies saistībā ar Covid-19 uzliesmojumu un seku novēršanu**

Pārskats par finansējuma izlietojumu atbilstoši faktiskajai situācijai, kas radies saistībā ar Covid-19 uzliesmojumu un seku novēršanu ir sagatavots saskaņā ar Ministru kabineta 2020.gada 20.marta rīkojuma Nr.118 “Par finanšu līdzekļu piešķiršanu no valsts budžeta programmas “Līdzekļi neparedzētajiem gadījumiem”” (prot.Nr.16 1.§) (turpmāk – MK rīkojums Nr.118) 6.punktā doto uzdevumu – Veselības ministrijai iesniegt Ministru kabinetā pārskatu par rīkojuma 1.punktā minētā finansējuma izlietojumu atbilstoši faktiskajai situācijai.

MK rīkojums Nr.118 paredz uzdevumu Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai finansējumu, kas nepārsniedz 10 000 000 *euro*, lai segtu izdevumus, kas radušies saistībā ar Covid-19 uzliesmojumu un tā seku novēršanu, kā arī pilnvarot veselības ministru lemt par finansējuma izlietojumu atbilstoši faktiskajai nepieciešamībai. Veselības ministrija bija jāsagatavo pieprasījumu papildu nepieciešamajiem finanšu līdzekļiem un jāsniedz Finanšu ministrijā atbilstoši faktiski nepieciešamajam apmēram.

Lai saņemtu nepieciešamo finansējumu, kas radies saistībā ar Covid-19 uzliesmojumu un seku novēršanu:

* Veselības ministrijas padotības iestādes sniedza pārbaudītus datus (atskaites) par faktiski nepieciešamo finansējumu, kas radies saistībā ar Covid-19 uzliesmojumu un seku novēršanu Veselības ministrijā, kas pēc tam veica datu izvērtēšanu;
* iesaistītās ārstniecības iestādes sniedza datus Nacionālajam veselības dienestam atskaišu veidā par faktiski izlietotajām precēm/ līdzekļiem (individuālie aizsardzības līdzekļi), kas bija radušies saistībā ar Covid-19 uzliesmojumu un seku novēršanu, kā arī iesniedza datus par nepieciešamajām medicīniskajām iekārtām (mākslīgās plaušu ventilācijas iekārtas), kuras bija nepieciešamas saistībā ar Covid-19 uzliesmojumu un seku novēršanu, pēc datu izvērtēšanas Nacionālais veselības dienests tās iesniedza Veselības ministrijā.

Veselības ministrija apkopoja iesniegtos datus (atskaites) un iesniedza Finanšu ministrijai vienpadsmit (11) pieprasījumus par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”.

Pamatojoties uz MK rīkojuma Nr.118 1.punktu Veselības ministrijai (Nacionālajam veselības dienestam, Neatliekamās medicīniskās palīdzības dienestam, Slimību profilakses un kontroles centram, Valsts asinsdonoru centram), lai segtu izdevumus, kas radušies saistībā ar Covid-19 uzliesmojumu un tā seku novēršanu kopējais piešķirtais finansējums **9 813 621 *euro*** apmērā tika piešķirts ar sekojošiem Finanšu ministrijas rīkojumiem:

* Atbilstoši Finanšu ministrijas 2020.gada 25.marta rīkojumam Nr.90 “Par līdzekļu piešķiršanu”, tika piešķirts finansējums **136 929 *euro*** apmērā, lai Veselības ministrija (Neatliekamās medicīniskās palīdzības dienests) segtu izdevumus par vienreizējo individuālo aizsardzības līdzekļu un dezinfekcijas līdzekļu iegādi, kas radušies saistībā ar koronavīrusa “Covid-19” uzliesmojumu un tā seku novēršanu.
* Atbilstoši Finanšu ministrijas 2020.gada 6.aprīļa rīkojumam Nr.115 “Par līdzekļu piešķiršanu” (Finanšu ministrijas 10.jūlija rīkojums Nr.242 “Grozījums Finanšu ministrijas 2020.gada 6.aprīļa rīkojumā Nr.115 “Par līdzekļu piešķiršanu”), tika piešķirts finansējums **1 317 786 *euro*** apmērā, lai Veselības ministrija (Neatliekamās medicīniskās palīdzības dienests) segtu izdevumus par vienreizējo individuālo aizsardzības līdzekļu un dezinfekcijas līdzekļu iegādi, kas radušies saistībā ar koronavīrusa “Covid-19” uzliesmojumu un tā seku novēršanu.
* Atbilstoši Finanšu ministrijas 2020.gada 14.aprīļa rīkojumam Nr.122 “Par līdzekļu piešķiršanu”, tika piešķirts finansējums **95 000 *euro*** apmērā, lai Veselības ministrija (Nacionālais veselības dienests) segtu kravas pārvadāšanas izdevumus saistībā ar vienreizējo individuālo aizsardzības līdzekļu iegādi, kas radušies saistībā ar koronavīrusa “Covid-19” uzliesmojumu un tā seku novēršanu.
* Atbilstoši Finanšu ministrijas 2020.gada 21.decembra rīkojumam Nr.567 “Par līdzekļu piešķiršanu” (Finanšu ministrijas 2020.gada 8.maija rīkojums Nr.153 "Par līdzekļu piešļiršanu" zaudējis spēku (Finanšu ministrijas 2020.gada 10.novembra rīkojums Nr.454 “Grozījums Finanšu ministrijas 2020.gada 8.maija rīkojumā Nr.153 “Par līdzekļu piešķiršanu””)), tika piešķirts finansējums **5 714 323 *euro*** apmērā, lai Veselības ministrija saistībā ar koronavīrusa “Covid-19” uzliesmojumu un tā seku novēršanu segtu izdevumus, tajā skaitā:

- Nacionālajam veselības dienestam  5 381 816 *euro* apmērā, tai skaitā individuālo aizsardzības līdzekļu iegādei  un transportēšanai 4 258 531  *euro* apmērā, mākslīgās plaušu ventilācijas iekārtu iegādei 1 073 454 *euro* apmērā un sabiedrībai ar ierobežotu atbildību “Rīgas Austrumu klīniskā universitātes slimnīca” vienotas telefonlīnijas - 8303 izveidei 49 831 *euro* apmērā;

- Neatliekamās medicīniskās palīdzības dienestam 228 391 *euro* apmērā individuālo aizsardzības līdzekļu un medicīnas ierīču rezerves daļu iegādei;

- Slimību profilakses un kontroles centram 104 116 *euro* apmērā, tai skaitā efektīva un noturīga epidemioloģiskā dienesta attīstīšanai - atlīdzības izmaksām 10 amata vietām 42 125 *euro* apmērā, specializētās programmatūras izveidei un uzturēšanai 19 653 *euro* apmērā un IT tehnikas iegādei 42 338 *euro* apmērā.

* Atbilstoši Finanšu ministrijas 2020.gada 18.maija rīkojumam Nr.170 “Par līdzekļu piešķiršanu”, tika piešķirts finansējums **1 331 616 *euro*** apmērā, lai Veselības ministrija (Nacionālais veselības dienests) segtu izdevumus par individuālo aizsardzības līdzekļu (sejas masku) iegādi.
* Atbilstoši Finanšu ministrijas 2020.gada 6.jūlija rīkojumam Nr.235 “Par līdzekļu piešķiršanu” (Finanšu ministrijas 10.jūlija rīkojums Nr.243 “Grozījums Finanšu ministrijas 2020.gada 6.jūlija rīkojumā Nr.235 “Par līdzekļu piešķiršanu”), tika piešķirts finansējums **488 685 *euro*** apmērā, lai Veselības ministrija saistībā ar koronavīrusa “Covid-19” uzliesmojumu un tā seku novēršanu segtu izdevumus, tajā skaitā:
* Nacionālajam veselības dienestam 476 067 *euro* apmērā individuālo aizsardzības līdzekļu iegādei un 10 198 *euro* apmērā transportēšanai;
* Veselības ministrijai 2 420 *euro* apmērā tiešsaites vebināru organizēšanai.
* Atbilstoši Finanšu ministrijas 2020.gada 22.jūlija rīkojumam Nr.268 “Par līdzekļu piešķiršanu”, tika piešķirts finansējums **208 957 *euro*** apmērā, lai Veselības ministrija saistībā ar koronavīrusa “Covid-19” uzliesmojumu un tā seku novēršanu segtu izdevumus, tajā skaitā:
* Nacionālajam veselības dienestam 154 361 *euro* apmērā individuālo aizsardzības līdzekļu iegādei un 17 834 *euro* apmērā transportēšanai;
* Valsts asinsdonoru centram 36 762 *euro* apmērā reaģentu iegādei.
* Atbilstoši Finanšu ministrijas 2020.gada 10.augusta rīkojumam Nr.292 “Par līdzekļu piešķiršanu”, tika piešķirts finansējums **144 316 *euro*** apmērā, lai Veselības ministrija (Nacionālais veselības dienests) segtu izdevumus saistībā ar vienreizējo individuālo aizsardzības līdzekļu iegādi 117 935 *euro* apmērā un transportēšanu 26 381 *euro* apmērā, kas radušies saistībā ar koronavīrusa “Covid-19” uzliesmojumu un tā seku novēršanu.
* Atbilstoši Finanšu ministrijas 2020.gada 21. septembra rīkojumam Nr.364 “Par līdzekļu piešķiršanu”, tika piešķirts finansējums **159 266 *euro*** apmērā, lai Veselības ministrija (Nacionālais veselības dienests) segtu izdevumus par vienreizējo individuālo aizsardzības līdzekļu un dezinfekcijas līdzekļu iegādi, kas radušies saistībā ar koronavīrusa “Covid-19” uzliesmojumu un tā seku novēršanu.
* Atbilstoši Finanšu ministrijas 2020.gada 30.oktobra rīkojumam Nr.433 “Par līdzekļu piešķiršanu”, tika piešķirts finansējums **142 506 *euro*** apmērā, lai Veselības ministrija saistībā ar koronavīrusa “Covid-19” uzliesmojumu un tā seku novēršanu segtu izdevumus, tajā skaitā:
* Nacionālajam veselības dienestam 133 242 *euro* apmērā individuālo aizsardzības līdzekļu iegādei un 29 *euro* apmērā transportēšanai;
* Slimību un profilakses kontroles centram 9 235 *euro* epidemioloģiskās uzraudzības atbalsta sistēmas “Apturi COVID” uzturēšanai.
* Atbilstoši Finanšu ministrijas 2020.gada 25.novembra rīkojumam Nr.492 “Par līdzekļu piešķiršanu”, tika piešķirts finansējums **74 237 *euro*** apmērā, lai Veselības ministrija saistībā ar koronavīrusa “Covid-19” uzliesmojumu un tā seku novēršanu segtu izdevumus, tajā skaitā:
* Nacionālajam veselības dienestam 47 775 *euro* apmērā individuālo aizsardzības līdzekļu iegādei un 21 623 *euro* apmērā transportēšanai;
* Veselības ministrijai 4 839 *euro* apmērā tiešsaites vebināru organizēšanai.

Pielikumā ­– faktiskais finansējuma izlietojums, kas radies saistībā ar Covid-19 uzliesmojumu un seku novēršanu.

Veselības ministrs D.Pavļuts

Iesniedzējs: Veselības ministrs D.Pavļuts

Vīza: Valsts sekretāre D.Mūrmane-Umbraško

Lazdiņa 67876169

Ivita.Lazdina@vm.gov.lv